Jorge Luis Batlle Ibáñez
Store norske leksikon,Historie,Verdens historie og samtidshistorie,Sør-Amerika,Uruguays historie,Uruguays samtidshistorie
Jorge Luis Batlle Ibáñez var en uruguayansk jurist, pressemann og politiker fra Coloradopartiet som var Uruguays president i perioden 2000–2005.
Batlle Ibáñez ble innvalgt i representantkammeret i perioden 1959–1967 og i senatet 1985–1995 og 1995–2000. Han var presidentkandidat fire ganger uten å nå opp (1966, 1971, 1989, 1994), men ved valget i 1999 fikk han 52 prosent av stemmene i annen valgomgang. Ibáñez tok det første initiativet til å granske hva som skjedde med opposisjonelle som forsvant under militærstyret i 1970- og 1980-årene.Han var sønn av Luis Batlle Berres som var president i periodene 1947–1951 og 1955–1956. Les mer i Store norske leksikon Uruguay Sør-Amerika